# data[].attributes.body
SILA JAWAB SOALAN YANG TELAH DISEDIKAN

Klik pada URL berikut :

https://quizizz.com/join?gc=967596&source=liveDashboard

# data[].attributes.body
Penjagaan kesihatan yang baik dan teliti amatlah penting demi kesejahteraan hidup. Setiap individu bertanggungjawab terhadap kesihatan diri sendiri. Oleh itu, kita perlulah sentiasa menjaga kesihatan diri agar dapat menjamin kehidupan yang sihat dan harmoni

# data[].attributes.body
Apa Itu Penyakit Cacar ??

Cacar air atau cengkering yang berpunca daripada virus varicella zoster adalah sejenis penyakit virus sangat mudah berjangkit.

Seseorang boleh dijangkiti virus ini daripada pesakit lain yang mengalami cacar air melalui sentuhan atau titisan cecair. Virus ini juga didapati di dalam bintik yang mengandungi cecair.

Cacar air berlainan daripada penyakit kayap walaupun kedua-dua penyakit ini disebabkan oleh virus yang sama tetapi mempunyai simptom berbeza. Penyakit kayap dihidapi pesakit yang pernah dijangkiti cacar air dan akan menyerang apabila sistem imuniti pesakit ini rendah.

Pesakit boleh menjangkiti orang lain sehari atau dua hari sebelum ruam muncul, namun mereka yang dijangkiti mungkin tidak mengalami sebarang simptom hingga 10 ke 21 hari selepas bersentuhan dengan pesakit.Bagaimanapun, cacar air dapat dicegah dengan proses vaksinasi. Ia langkah paling berkesan untuk mencegah penyakit ini dan komplikasinya. Di Malaysia, cacar air tidak termasuk dalam jadual imunisasi wajib untuk anak tapi ia tetap digalakkan.

# data[].attributes.body
Apa Itu Demam Campak ??

Penyakit campak atau lebih dikenali sebagai demam campak ialah penyakit berjangkit yang disebarkan oleh virus, khususnya paramiksovirus daripada genus Morbillivirus, menyerang sistem pernafasan melalui titisan lembapan bersin atau batuk.

Gejala Penyakit :

Demam dengan suhu yang tinggi serta selsema

Mata kemerah-merahan dan sensitif pada cahaya

ruam tumbuh pada tubuh badan

rasa miang dan gatal-gatal pada tubuh

Langkah Pencegahan :

Imunisasi campak

had kan pergaulan

Cara Mengubati :

Mandikan pesakit dengan air kelapa muda

Berbaring di atas daun semambu

# data[].attributes.body
Apa Itu Penyakit Beguk ??

Beguk dan wabak parotitis merupakan penyakit disebabkan virus bagi manusia, disebabkan oleh virus beguk (RNA Paramyxovirus).

Sebelum pembangunan vaksin dan pengenalan vaksin beguk, ia merupakan penyakit kanak-kanak yang biasa berlaku di seluruh dunia, dan masih merupakan ancaman kesihatan di dunia ketiga.

Bengkak pada kelenjar liur (secara klasik dikenali sebagai kelenjar parotid) merupakan ciri penonjolan biasa. Bengkak yang menyakitkan pada bahagian kerandut zakar (orchitis) dan rash juga mungkin berlaku.

Simptom ini biasanya tidak teruk pada kanak-kanak. Bagi remaja dan orang dewasa, komplikasi seperti mandul atau separa mandul adalah lebih biasa, sungguhpun masih jarang dari segi bilangan mutlak.

Penyakit ini biasanya terhad, mereka yang sakit sembuh sendiri, tanpa rawatan khusus selain mengawal simptom dengan ubat penahan sakit.

Tanda-Tanda ???

Radang Parotid inflammation (atau parotitis) dalam 60–70% jangkitan dan 95% pesakit ada menunjukkan simptom. Parotitis menyebabkan bengkak dan sakit setempat, terutama apabila mengunyah. Ia boleh berlaku pada satu sisi (unilateral) tetapi lebih biasa berlaku dalam 90% kes pada kedua-dua sisi (bilateral).

Demam

Sakit kepala

Orchitis, merujuk kepada keradangan menyakitkan pada buah zakar. Lelaki melepasi matang yang mengidap beguk mempunyai 30 peratus risiko orchitis.

Simptom lain beguk termasuk mulut kering, muka dan/atau telinga perit dan kadang kala dalam kes lebih serius, kehilangan suara. Tambahan lagi, sehingga 20% orang yang dijangkiti dengan virus beguk tidak menunjukkan apa-apa simptom, dengan itu mampu dijangkiti dan menyebarkan virus tersebut tanpa disedari.

Waktu terdedah sehingga timbul gejala penyakit ialah dari 14 sehingga 25 hari. Tempoh pengasingan yang disarankan selama 9 hari setelah bengkak timbul.

Cara Mencegah :
Pencegahannya ialah melalui imunisasi (MMR) pada usia 12 bulan dan 4 tahun

# data[].attributes.body
Apa itu Penyakit Rubella ??

Rubela atau dikenali sebagai German measles merupakan sejenis penyakit yang disebabkan oleh sejenis virus biasanya ditemui pada tekak, darah dan najis individu yang dijangkiti.

Rubela dicirikan dengan bintik-bintik ruam merah. Ancaman virus Rubela yang paling menakutkan oleh virus rubela ini sekiranya ia menjangkiti wanita yang hamil dalam tempoh 12 minggu pertama atau tiga bulan. Ini disebabkan virus rubela boleh merentasi sistem pertahanan uri dan masuk ke dalam tubuh janin yang sedang membentuk menjadi bayi. Jangkitan virus rubela pada bayi dikenali sebagai sindrom konginetal rubela. Sindrom konginetal rubela terutama pada peringkat awal kehamilan ini dianggap merbahaya kerana sifat janin mula membentuk.

Sindrom konginetal rubela memberikan risiko kecacatan yang tinggi terhadap bayi dalam kandungan termasuk kecacatan seperti buta, katarak, hilang pendengaran, masalah jantung dan adakalanya terencat akal.

Dianggarkan lebih 85 peratus bayi yang dijangkiti dalam tempoh tiga bulan pertama kehamilan terdedah dengan risiko yang berbahaya. Malah wanita hamil yang dijangkiti sindrom konginetal rubela pada akhir tempoh mengandung juga berhadapan dengan risiko bayi yang dilahirkan mempunyai perkembangan yang lambat bagi belajar berjalan atau melakukan aktiviti-aktiviti yang mudah.

Rubela pada remaja dan orang dewasa dicirikan dengan pening kepala, sakit tekak, demam dan ruam kecil berwarna merah merupakan sejenis penyakit yang amat mudah berjangkit. Ia biasanya menjangkiti kulit dan kelenjar limfa.

Kesan-kesan penyakit Rubella :

Lahir tidak cukup bulan

Berat badan yang kurang

Masalah makan

Cirit-birit

Jangkitan kuman dalam paru-paru

Anemia

Radang paru-paru

Mudah mengalami pendarahan

Bintik-bintik merah ungu pada muka dan tubuh

Pembengkakan hati dan limpa

Cara Mencegah :

Untuk menghindar daripada penyakit Rubela, seseorang itu boleh menjalani ujian darah bagi mengenal pasti sama ada terdapat antibodi terhadap rubela di dalam darah mereka.

Wanita yang merancang untuk hamil dinasihatkan menjalani ujian imuniti terhadap rubela sebelum mereka hamil. Vaksinasi dapat melindungi wanita dan bayi yang bakal dilahirkan daripada sindrom konginetal rubela. Imunisasi ini tidak akan dilakukan terhadap wanita yang hamil.

Bagaimanapun, doktor tidak akan menggugurkan kandungan sekiranya wanita terbabit tidak menyedari bahawa mereka hamil ketika mendapat suntikan imunasi. Rubela amat mudah berjangkit dalam tempoh satu minggu sehinggalah tujuh hari selepas ruam timbul.

# data[].attributes.body
Jom Kenali Vaksin...

Vaksin adalah suatu persediaan biologi yang menyediakan pelalian aktif untuk penyakit tertentu.

Vaksin biasanya mengandungi agen yang menyerupai mikroorganisma penyebab penyakit; ia sering diperolehi sama ada daripada mikroba yang dilemahkan ataupun dibunuh, racun-racunnya yang terhasil mahupun salah satu protein permukaannya.

Agen tersebut merangsang sistem imun badan agar ia mengenali agen itu sebagai suatu ancaman, menghancurkan agen itu dan menyimpan catatan supaya sistem imun tersebut lebih mudah mengenali dan memusnahkan apa-apa jua mikroorganisme yang ditemuinya pada masa akan datang.

# data[].attributes.attachment_link.title
Apakah Itu Vaksin? (VIDEO 1) New Version

# data[].attributes.headline
Jenis-jenis penyakit berjangkit yang boleh dicegah melalui vaksin.

# data[].attributes.subject
Jenis-jenis penyakit berjangkit yang boleh dicegah melalui vaksin.

# data[].attributes.body
Jenis-jenis penyakit berjangkit :
1. Campak
2. Rubella
3. Cacar
4. Beguk

# data[].attributes.body
Tajuk : Penyakit ( Penyakit Berjangkit )

Pengenalan
Definisi :

Penyakit berjangkit juga dikenali sebagai penyakit boleh pindah atau menjangkiti individu lain.

Penyakit berjangkit pula ialah jangkitan penyakit daripada manusia kepada manusia atau daripada haiwan kepada manusia.

Ia adalah hasil daripada organisma parasitik dan patogenik, iaitu organisma yang berupaya menyebabkan penyakit. Kebanyakan patogen yang ada pada manusia adalah mikroorganisma.

Dalam konteks itu, penyakit berjangkit adalah reaksi dan interaksi perumah terhadap patogen. Interaksi tersebut bukan sahaja boleh memusnahkan patogen, tetapi juga menghasilkan gangguan kepada perumah sehingga menyebabkan orang itu sakit dan meninggal dunia.